A4-0141/99

Ehdotus yhteiseksi toiminnaksi, jonka neuvosto on hyväksynyt Euroopan unionista tehdyn sopimuksen K.3 artiklan perusteella, Internetissä välitettävän lapsipornografian vastaisista toimenpiteistä (10850/5/98 - C4-0674/98 - 98/0917(CNS))

Ehdotus hyväksyttiin seuraavin tarkistuksin:

(Tarkistus 1)

Johdanto-osan yhdeksäs viite

>Alkuperäinen teksti>

PITÄÄ MIELESSÄ 20 päivänä joulukuuta 1996 annetun neuvoston päätöslauselman henkilöistä, jotka tekevät yhteistyötä oikeusviranomaisten kanssa kansainvälisen järjestäytyneen rikollisuuden torjunnassa(1),

>EP:n äänestyksessä hyväksytty teksti>

Poistetaan.

>Alkuperäinen teksti>

(1) EYVL C 10, 11.1.1997, s. 1.

>EP:n äänestyksessä hyväksytty teksti>

(Tarkistus 2)

Johdanto-osan kymmenes viite

>Alkuperäinen teksti>

PITÄÄ MIELESSÄ 18 päivänä joulukuuta 1996 tehdyn neuvoston päätöksen EDU:n toimeksiannon laajentamisesta koskemaan myös ihmiskauppaa,

>EP:n äänestyksessä hyväksytty teksti>

PITÄÄ MIELESSÄ

16 päivänä joulukuuta 1996 tehdyn neuvoston päätöksen Europolin huumeyksikköä koskevan toimeksiannon laajentamisesta koskemaan myös ihmiskaupan torjuntaa(1),

>Alkuperäinen teksti>

>EP:n äänestyksessä hyväksytty teksti>

(1) EYVL L 342, 31.12.1996, s. 4.

(Tarkistus 22)

Johdanto-osan neljästoista viite

>Alkuperäinen teksti>

PITÄÄ MIELESSÄ komission tiedonannon Euroopan parlamentille, neuvostolle, talous- ja sosiaalikomitealle sekä alueiden komitealle Internetin käyttöturvallisuuden parantamista koskevasta toimintasuunnitelmasta,

>EP:n äänestyksessä hyväksytty teksti>

PITÄÄ MIELESSÄ

Euroopan parlamentin 17 päivänä marraskuuta 1998 tekemän päätöksen neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi Internetin käyttöturvallisuuden parantamista koskevan yhteisön monivuotisen toimintasuunnitelman hyväksymisestä maailmanlaajuisten verkkojen laitonta ja haitallista sisältöä torjumalla(1) sekä komission 14 päivänä joulukuuta 1998 EY:n perustamissopimuksen 189 b artiklan 2 kohdan d alakohdan nojalla antaman lausunnon Euroopan parlamentin esittämästä muutoksesta, joka koskee neuvoston yhteistä kantaa ehdotuksesta tällaiseksi päätökseksi (KOM(98)0784) ja erityisesti ehdotuksesta tunnistettavissa olevien «www-sivuja koskevien laatumerkintöjen» järjestelmästä,

>Alkuperäinen teksti>

>EP:n äänestyksessä hyväksytty teksti>

(1) EYVL C 379, 7.12.1998, s. 25.

(Tarkistus 4)

Johdanto-osan 3 kappale

>Alkuperäinen teksti>

ON VAKUUTTUNUT siitä, että lasten ruumiilliseen ja henkiseen koskemattomuuteen sekä seksuaalirikosten uhrien suojeluun on kiinnitettävä paljon huomiota,

>EP:n äänestyksessä hyväksytty teksti>

ON VAKUUTTUNUT siitä, että lasten ruumiillise

n ja henkisen koskemattomuuden kunnioittaminen sekä seksuaalirikosten uhrien suojelu ovat ratkaisevan tärkeitä,

(Tarkistus 5)- 1 artiklan 1 kohta (uusi)

>Alkuperäinen teksti>

>EP:n äänestyksessä hyväksytty teksti>

-1 artikla

>Alkuperäinen teksti>

>EP:n äänestyksessä hyväksytty teksti>

1. Kukin jäsenvaltio toteuttaa tarvittavat toimet sen takaamiseksi, että Internetissä tai Internetiä varten tapahtuvaa lapsipornografian tuotantoa, käsittelyä, tarjontaa ja levittämistä sekä Internetin välityksellä tapahtuvaa lapsipornoaineiston hallussapitoa samoin kuin tällaisissa menettelyissä avustamista tai niihin kannustamista koskevat rikosoikeudelliset rangaistukset ovat tehokkaita ja asianmukaisia ja että niillä on varoittava vaikutus.

(Tarkistus 6)- 1 artiklan 2 kohta (uusi)

>Alkuperäinen teksti>

>EP:n äänestyksessä hyväksytty teksti>

2. Kukin jäsenvaltio toteuttaa tarvittavat toimet sen takaamiseksi, että henkilöitä, jotka hankkivat lapsipornografiaa toimittaakseen sen syyttäjäviranomaisille tai muille vastaaville viranomaisille, ei rangaista.

(Tarkistus 7)- 1 artiklan 3 kohta (uusi)

>Alkuperäinen teksti>

>EP:n äänestyksessä hyväksytty teksti>

3. Tässä yhteisessä toiminnassa lapsella tarkoitetaan jokaista alle 15-vuotiasta henkilöä.

(Tarkistus 8)

1 artiklan 1 kohta

>Alkuperäinen teksti>

1. Lapsipornografian tuotannon, käsittelyn, levittämisen ja hallussapidon estämisen ja torjumisen tehostamiseksi ja tämän alan rikoksia koskevan tehokkaan tutkinnan ja syytteeseenpanon edistämiseksi jäsenvaltiot toteuttavat tarvittavat toimenpiteet, joilla kannustetaan Internetin käyttäjiä ilmoittamaan joko suoraan tai välillisesti rikosten torjunnasta vastaaville viranomaisille kun he havaitsevat Internetissä levitettävän lapsipornografiaksi epäilemäänsä aineistoa. Internetin käyttäjät on saatava tietoisiksi tavoista, joilla voidaan ottaa yhteyttä rikosten torjunnasta vastaaviin viranomaisiin tai elimiin, joilla on luottamukselliset suhteet rikosten torjunnasta vastaaviin viranomaisiin, jotta kyseiset viranomaiset voivat täyttää Internetissä esiintyvän lapsipornografian estämis- ja torjuntatehtävänsä.

>EP:n äänestyksessä hyväksytty teksti>

1.

Lapsipornografian tuotannon, käsittelyn, levittämisen ja hallussapidon estämisen ja torjumisen tehostamiseksi ja tämän alan rikoksia koskevan tehokkaan tutkinnan ja syytteeseenpanon edistämiseksi jäsenvaltiot toteuttavat tarvittavat toimenpiteet, joilla syyttäjäviranomaisille annetaan oikeudelliset ja käytännön mahdollisuudet etsiä järjestelmällisesti lapsipornoaineistoa Internetistä.

(Tarkistus 9)

1 artiklan 2 kohta

>Alkuperäinen teksti>

2. Tämän alan rikoksia koskevan tehokkaan tutkinnan ja syytteeseenpanon edistämiseentähtääviin toimenpiteisiin voisi tarvittaessa ja kunkin jäsenvaltion hallinnolliset rakenteet huomioon ottaen kuulua sellaisten erityisyksiköiden perustaminen rikosten torjunnasta vastaavien viranomaisten keskuuteen, joiden asiantuntemuksen ja käytettävissä olevien voimavarojen ansiosta on mahdollista käsitellä nopeasti epäillystä lapsipornon tuotannosta, käsittelystä, levittämisestä ja hallussapidosta tehdyt ilmoitukset.

>EP:n äänestyksessä hyväksytty teksti>

2.

Tämän alan rikoksia koskevan tehokkaan tutkinnan ja syytteeseenpanon edistämiseksi jäsenvaltiot perustavat rikosten torjunnasta vastaavien viranomaisten yhteyteen erityisyksiköitä, joiden on mahdollista asiantuntemuksensa ja käytettävissään olevien voimavarojen ansiosta selvittää itsenäisesti ja käsitellä nopeasti epäillystä lapsipornon tuotannosta, käsittelystä, levittämisestä ja hallussapidosta tehdyt ilmoitukset.

(Tarkistus 10)

1 artiklan 3 kohta

>Alkuperäinen teksti>

3. Jäsenvaltioiden on huolehdittava siitä, että rikosten torjunnasta vastaavat viranomaiset voivat toimia nopeasti saatuaan ilmoituksen epäillystä lapsipornon tuotannosta, käsittelystä, levittämisestä ja hallussapidosta.

>EP:n äänestyksessä hyväksytty teksti>

3.

Jäsenvaltioiden on huolehdittava siitä, että rikosten torjunnasta vastaavat viranomaiset voivat toimia nopeasti saatuaan ilmoituksen epäillystä lapsipornon tuotannosta, käsittelystä, levittämisestä ja hallussapidosta. Kyseiset viranomaiset voivat lykätä asiaan puuttumista, mikäli ja niin kauan kuin se on taktisesti tarpeen, jotta päästäisiin taustavaikuttajien ja toiminnan johtajien tai rikollisryhmien (lapsipornorenkaat) jäljille.

(Tarkistus 11)

2 artiklan 1 kohta

>Alkuperäinen teksti>

1. Jäsenvaltiot sitoutuvat mahdollisimman kattavaan yhteistyöhön lapsipornoa Internetissä koskevien rikosten tehokkaan tutkinnan ja syytteeseenpanon helpottamiseksi nykyisten järjestelyjen ja sopimusten mukaisesti.

>EP:n äänestyksessä hyväksytty teksti>

1.

Jäsenvaltiot sitoutuvat mahdollisimman kattavaan, nopeaan, suoraan ja välittömään yhteistyöhön lapsipornoa Internetissä koskevien rikosten tehokkaan tutkinnan ja syytteeseenpanon helpottamiseksi nykyisten järjestelyjen ja sopimusten mukaisesti.

(Tarkistus 24)

2 artiklan 2 kohta

>Alkuperäinen teksti>

2. Tässä yhteydessä hyödynnetään olemassa olevia viestintäkanavia kuten Interpolia. Jos tähän mennessä on perustettu 24 tuntia vuorokaudessa toimivia yhteyspisteitä, joilla on asiantunteva henkilöstö ja jotka näin ollen voivat nopeasti ja tehokkaasti torjua kyseisiä rikoksia, näitä yhteyspisteitä on käytettävä jäsenvaltioiden väliseen tietojenvaihtoon ja tiiviimpiin yhteyksiin lapsipornoon liittyvien rikosten vastaisten tehokkaiden toimien toteuttamiseksi.

>EP:n äänestyksessä hyväksytty teksti>

2. Tietojen vaihdon tehostamiseksi ja keskinäisten yhteyksien parantamiseksi jäsenvaltiot perustavat 24 tuntia vuorokaudessa toimivia yhteyspisteitä, joilla on asiantunteva henkilöstö. Yhteyspisteitä, jotka jäsenvaltiot jo ovat perustaneet joitakin muita tarkoituksia varten, voidaan käyttää myös näihin tarkoituksiin. Tässä yhteydessä hyödynnetään olemassa olevia viestintäkanavia, kuten Interpolia, joka harjoittaa toimintaansa myös Euroopan unionin ulkopuolella.

(Tarkistus 13)

2 artiklan 3 kohta

>Alkuperäinen teksti>

3. Jäsenvaltiot huolehtivat siitä, että Europolille ilmoitetaan epäillyistä lapsipornotapauksista Europolin toimeksiannon rajoissa.

>EP:n äänestyksessä hyväksytty teksti>

3.

Jäsenvaltiot huolehtivat siitä, että Europolille ilmoitetaan epäillyistä lapsipornotapauksista Europolin toimeksiannon rajoissa heti, jotta Europolin on mahdollista tehdä nopeasti tilanneanalyysi ja koordinoida rikoksen selvittämiseen liittyviä taktisia toimiaan tehokkaasti. Internetissä välitettävän lapsipornografian torjuntaan erikoistuneet viranomaiset käyttävät ensisijaisesti sähköisen viestinnän tarjoamia mahdollisuuksia yleisen tietojen vaihdon edistämiseen ja Europolin kanssa tehtävän yhteistyön parantamiseen.

(Erillinen äänestys)

2 artiklan 4 kohta

>Alkuperäinen teksti>

4. Jäsenvaltioiden on yhteistyössä Europolin kanssa tutkittava, onko mahdollista järjestää säännöllisesti niiden toimivaltaisten viranomaisten kokouksia, jotka ovat erikoistuneet lapsipornografian torjuntaan Internetistä, jotta edistettäisiin yleistä tietojen vaihtoa, tilanneanalyysiä ja taktiikoiden yhteensovittamista.

>EP:n äänestyksessä hyväksytty teksti>

Poistetaan.

(Tarkistus 14)

2 artiklan 5 a kohta (uusi)

>Alkuperäinen teksti>

>EP:n äänestyksessä hyväksytty teksti>

5a. Jäsenvaltiot pyrkivät saamaan Keski- ja Itä-Euroopan maat mahdollisimman aikaisessa vaiheessa mukaan lapsipornografian vastaiseen toimintaansa, jotta voitaisiin estää lapsipornografisen materiaalin tuotanto, käsittely, levitys ja hallussapito.

(Tarkistus 15)

3 artiklan johdantokappale

>Alkuperäinen teksti>

Samalla kun jäsenvaltiot aloittavat rakentavan vuoropuhelun alan teollisuuden kanssa, ne pyrkivät löytämään asianmukaisia, luonteeltaan vapaaehtoisia tai oikeudellisesti velvoittavia toimenpiteitä lapsipornografian poistamiseksi Internetistä. Erityisesti jäsenvaltiot vaihtavat tietoja niiden toimenpiteiden tehokkuudesta, joita ne ovat toteuttaneet lapsipornografian poistamiseksi Internetistä. Ne voivat tässä tarkoituksessa esimerkiksi tutkia yhtä tai useita seuraavista toimenpiteistä, jotka vaikuttavat Internet-palvelujen tarjoajiin:

>EP:n äänestyksessä hyväksytty teksti>

Samalla kun jäsenvaltiot aloittavat rakentavan vuoropuhelun alan teollisuuden kanssa, ne

ryhtyvät asianmukaisiin, luonteeltaan vapaaehtoisiin tai oikeudellisesti velvoittaviin toimenpiteisiin lapsipornografian poistamiseksi Internetistä. Erityisesti jäsenvaltiot vaihtavat tietoja niiden toimenpiteiden tehokkuudesta, joita ne ovat toteuttaneet lapsipornografian poistamiseksi Internetistä. Ne ryhtyvät tässä tarkoituksessa seuraaviin toimenpiteisiin, joilla Internet-palvelujen tarjoajat velvoitetaan:

(Tarkistus 16)

3 artiklan -1 kohta (uusi)

>Alkuperäinen teksti>

>EP:n äänestyksessä hyväksytty teksti>

-1. huolehtimaan siitä, että sähköpostiosoitteen (e-mail) saavien henkilöiden henkilöllisyys on todettavissa,

(Tarkistus 17)

3 artiklan 3 kohta

>Alkuperäinen teksti>

3. laillisen telekuuntelun kansainvälisistä edellytyksistä 17 päivänä tammikuuta 1995 annetun neuvoston päätöslauselman mukaisesti säilyttämään soveltuvin osin kauppaan liittyvät tiedot, mikäli se on teknisesti mahdollista - erityisesti rikostutkintatarkoituksessa lasten seksuaaliseen hyväksikäyttöön sekä lapsipornografian tuotantoon, käsittelyyn ja levitykseen liittyvien epäilysten yhteydessä - sellaisen ajan kuin on määritelty sovellettavassa kansallisessa lainsäädännössä tietojen saattamiseksi syyttäjäviranomaisten tarkasteltavaksi sovellettavien menettelytapasääntöjen mukaisesti;

>EP:n äänestyksessä hyväksytty teksti>

3.

laillisen telekuuntelun kansainvälisistä edellytyksistä 17 päivänä tammikuuta 1995 annetun neuvoston päätöslauselman mukaisesti säilyttämään kauppaan liittyvät tiedot, mikäli se on teknisesti mahdollista - erityisesti rikostutkintatarkoituksessa lasten seksuaaliseen hyväksikäyttöön sekä lapsipornografian tuotantoon, käsittelyyn ja levitykseen liittyvien epäilysten yhteydessä - sellaisen ajan kuin on määritelty sovellettavassa kansallisessa lainsäädännössä, mutta kuitenkin vähintään 3 kuukautta, tietojen saattamiseksi syyttäjäviranomaisten tarkasteltavaksi sovellettavien menettelytapasääntöjen mukaisesti;

(Tarkistus 18)

4 artikla

>Alkuperäinen teksti>

4 artikla

>EP:n äänestyksessä hyväksytty teksti>

Poistetaan.

>Alkuperäinen teksti>

Internetissä välitettävän lapsipornografian vastaisten toimien tehokkuuden ylläpitämiseksi jäsenvaltioiden on säännöllisesti tarkistettava, edellyttääkö teknologian kehitys rikosprosessioikeuden muuttamista niiden lainsäädäntöjen perusperiaatteita kunnioittaen ja tarvittaessa tehtävä tätä varten asianmukaisia ehdotuksia toimivaltaisille viranomaisilleen.

>EP:n äänestyksessä hyväksytty teksti>

(Tarkistus 19)

5 artikla

>Alkuperäinen teksti>

5 artikla

>EP:n äänestyksessä hyväksytty teksti>

Poistetaan.

>Alkuperäinen teksti>

Jäsenvaltiot tekevät yhdessä alan teollisuuden kanssa yhteistyötä vaihtamalla keskenään tietoja ja edistämällä mahdollisuuksien mukaan lapsipornoaineiston levityksen estävien ja toteavien suodattimien ja muiden teknisten ratkaisujen kehittämistä.

>EP:n äänestyksessä hyväksytty teksti>

(Tarkistus 20)

6 artiklan 1 kohta

>Alkuperäinen teksti>

1. Neuvosto tutkii, miltä osin jäsenvaltiot ovat täyttäneet niille neuvoston Euroopan unionista tehdyn sopimuksen K.3 artiklan perusteella 24 päivänä helmikuuta 1997 hyväksyvän ihmiskaupan ja lasten seksuaalisen hyväksikäytön vastaista toimintaa koskevan yhteisen toiminnan nojalla kuuluvat velvoitteensa ja missä määrin tässä yhteisessä toiminnassa ehdotetut toimet ovat osoittautuneet tehokkaiksi.

>EP:n äänestyksessä hyväksytty teksti>

1.

Neuvosto tutkii ja arvioi vielä ennen vuoden 2000 heinäkuuta, miltä osin jäsenvaltiot ovat täyttäneet niille neuvoston Euroopan unionista tehdyn sopimuksen K.3 artiklan perusteella 24 päivänä helmikuuta 1997 hyväksyvän ihmiskaupan ja lasten seksuaalisen hyväksikäytön vastaista toimintaa koskevan yhteisen toiminnan nojalla kuuluvat velvoitteensa ja missä määrin tässä yhteisessä toiminnassa vahvistetut toimet ovat osoittautuneet tehokkaiksi.

(Tarkistus 21)

6 artiklan 2 kohdan johdantokappale

>Alkuperäinen teksti>

2. Jäljempänä a ja b alakohdassa mainittuja poikkeuksia lukuun ottamatta tämä tarkastelu voidaan suorittaa järjestäytyneen rikollisuuden torjuntaan liittyvien kansainvälisten sitoumusten kansallisen tason soveltamista ja täytäntöönpanoa koskevan arviointijärjestelmän perustamisesta 5 päivänä joulukuuta 1997 hyväksytyn yhteisen toiminnan mukaisesti. Tässä yhteydessä neuvosto tutkii myös, miltä osin jäsenvaltiot ovat panneet täytäntöön kansallisessa lainsäädännössään laillisen telekuuntelun kansainvälisistä edellytyksistä 17 päivänä tammikuuta 1995 annetun neuvoston päätöslauselman. Nämä poikkeukset ovat:

>EP:n äänestyksessä hyväksytty teksti>

2.

Jäljempänä a ja b alakohdassa mainittuja poikkeuksia lukuun ottamatta tämä tarkastelu suoritetaan järjestäytyneen rikollisuuden torjuntaan liittyvien kansainvälisten sitoumusten kansallisen tason soveltamista ja täytäntöönpanoa koskevan arviointijärjestelmän perustamisesta 5 päivänä joulukuuta 1997 hyväksytyn yhteisen toiminnan mukaisesti. Tässä yhteydessä neuvosto tutkii myös, miltä osin jäsenvaltiot ovat panneet täytäntöön kansallisessa lainsäädännössään laillisen telekuuntelun kansainvälisistä edellytyksistä 17 päivänä tammikuuta 1995 annetun neuvoston päätöslauselman. Nämä poikkeukset ovat:

Lainsäädäntöpäätöslauselma, johon sisältyy Euroopan parlamentin lausunto ehdotuksesta yhteiseksi toiminnaksi, jonka neuvosto on hyväksynyt Euroopan unionista tehdyn sopimuksen K.3 artiklan perusteella, Internetissä välitettävän lapsipornografian vastaisista toimenpiteistä (10850/5/98 - C4-0674/98 - 98/0917(CNS))(Kuulemismenettely)

Euroopan parlamentti, joka

- ottaa huomioon neuvoston ehdotuksen (10850/5/98 - 98/0917(CNS)),

- neuvoston kuultua sitä Euroopan unionista tehdyn sopimuksen K.6 artiklan toisen kohdan mukaisesti (C4-0674/98),

- ottaa huomioon seuraavien jäsenten jättämät päätöslauselmaesitykset:

a) Muscardini ja Pasty UPE-ryhmän puolesta: Pedofilian vastaiset toimet (B4-0881/98),

b) Muscardini ja Pasty UPE-ryhmän puolesta: Internetin käyttäminen rikollisiin tarkoituksiin (B4-0882/98),

- ottaa huomioon työjärjestyksensä 58 artiklan,

- ottaa huomioon kansalaisvapauksien ja sisäasiain valiokunnan mietinnön sekä kulttuuri-, nuoriso- ja koulutusasioita sekä tiedotusvälineitä käsittelevän valiokunnan ja oikeusasioita ja kansalaisten oikeuksia käsittelevän valiokunnan lausunnot (A4-0141/99);

1. Hyväksyy neuvoston ehdotuksen parlamentin tekemin tarkistuksin;

2. Kehottaa neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

3. Kehottaa puhemiestään välittämään tämän lausunnon neuvostolle ja komissiolle.